Νικόλαος Δηλιγιάννης του Πανάγου

Ο Νικόλαος Δηλιγιάννης του Πανάγου υπήρξε Έλληνας ανώτατος δικαστικός του 19ου αιώνα.
 Βιογραφικά στοιχεία 
Γεννήθηκε στο Ναύπλιο το 1831. Η καταγωγή του ήταν από την σημαντική οικογένεια Δηλιγιάννη. Πατέρας του ήταν ο Πανάγος Δεληγιάννης, παππούς του ο Ιωάννης Μωραγιάννης. Αδερφοί του ήταν ο πρωθυπουργός Θεόδωρος και ο καθηγητής του Πανεπιστημίου Κωνσταντίνος Δηλιγιάννης. Ο Νικόλαος ήταν ο τριτότοκος γιος της οικογένειαςΠλειάς: Περιοδικό Απόλλων, Τόμ. 7, Αρ. 74 (1891), Κατάλογος τεύχους

Ορφάνεψε στο όγδοο έτος της ηλικίας του, και γι' αυτό τον πήρε ο αδερφός του Θεόδωρος υπό την προστασία του. Σπούδασε στο Πανεπιστήμιο της Αθήνας και αναγορεύτηκε ένας από τους πρώτους διδάκτορες της νομικής. Διορίστηκε σε νεαρή ηλικία γραμματέας των Εφετών. Αποσύρθηκε από τη θέση αυτή και εγκαταστάθηκε στο Ναύπλιο ως δικηγόρος. 

Σε ηλικία εικοσιτριών χρονών διορίστηκε Πρωτοδίκης στην Αθήνα. Προβιβάστηκε αργότερα στον βαθμό του Εφέτη στην Αθήνα, Πρόεδρος του Εφετείου στην Πάτρα, και μετά από μετάθεση στην Αθήνα. Το 1862 ήταν ΠρωτοδίκηςΛόγοι επικήδειοι εις τον γενικόν έφορον των αρχαιοτήτων Κυριακόν Πιττάκην και επιτάφιος εις τον υιόν αυτού Πλάτωνα Πιττάκην δικαστήν. Εν Αθήναις :Εκ του τυπ. Δ. Αθ. Μαυρομμάτη,1863, Ραγκαβής Κλέων, Δηλιγιάννης Νικόλαος, Ιωάννου Φίλιππος Στη σελ. 20 αναφέρεται Λόγος Επιτάφιος εις τον Πλάτωνα Πιττάκην, εκφωνηθείς εν τω νεκροταφείω Αθηνών τη 1η Μαρτίου 1862 υπό Νικολάου Π. Δηλιγιάννη (πρωτοδίκου). Το 1885 έγινε πρόεδρος του Αρείου Πάγου. 

Ήταν πρόεδρος του Αθηναϊκού συλλόγου «Φίλων του Λαού».

Απεβίωσε στην Αθήνα στις 13 ή στις 14 Οκτωβρίου 1890.

Αναφορές

Πηγές



Κατηγορία:Έλληνες δικαστικοί